|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** | **Nr. GND/2024/493** |
|  | **(protokols Nr.16; 51.p)** |

**Par projekta “Esi vesels Bānīša zemē!” pieteikuma sagatavošanu un iesniegšanu**

Gulbenes novada pašvaldība (turpmāk – Pašvaldība) 2024.gada 2.augustā saņēma Centrālās finanšu un līguma aģentūras (turpmāk – Aģentūras) uzaicinājumu Nr. 39-2-10/5714, kurā Aģentūra aicina Pašvaldību sagatavot un iesniegt Eiropas Sociālā fonda Plus 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” projekta iesniegumu. Projekta iesniegums jāiesniedz Aģentūrai no 2024. gada 2. augusta līdz 2024. gada 2. oktobrim Kohēzijas politikas fondu vadības informācijas sistēmā. Uzaicinājumā norādīts, ka Pašvaldībai projektam pieejamais kopējais attiecināmais finansējums ir 150 724,00 euro, tai skaitā ESF+ finansējums – 128 115,40 euro un valsts budžeta finansējums – 22 608,60 euro.

Saskaņā ar Ministru kabineta 2024. gada 9. jūlija noteikumu Nr. 448 “Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” īstenošanas noteikumi” (turpmāk – MK noteikumi) 31. punktu noteikts, ka, neskatoties uz katrai pašvaldībai (projekta iesniedzējam) plānoto un pieejamo kopējo attiecināmo finansējumu, viena projekta iesnieguma minimālais kopējā attiecināmā finansējuma apmērs tiek noteikts lielāks par 200 000,00 euro. Tādejādi, saskaņā ar MK noteikumu 32. punktu, lai nodrošinātu MK noteikumu 31. punktā minēto prasību:

• projekta iesniedzējs kā sadarbības partneri var piesaistīt MK noteikumu 15. punktā minēto pašvaldību, kura veic vietējās sabiedrības veselības veicināšanas un slimību profilakses pasākumus un kura minēta MK noteikumu pielikumā, attiecīgi palielinot projekta iesnieguma kopējo attiecināmo finansējumu atbilstoši MK noteikumu pielikumā konkrētajai pašvaldībai plānotajam individuālajam kopējam attiecināmajam finansējumam;

• projekta iesniedzējs papildus MK noteikumu pielikumā minētajam ESF+ finansējumam un valsts budžeta līdzfinansējumam individuālā līmenī var pievienot pašvaldības finansējumu, lai nodrošinātu MK noteikumu 31. punktā minētās projekta iesniegumam noteiktās prasības.

Ņemot vērā iepriekš minēto, Pašvaldība gatavo projekta “Esi vesels Bānīša zemē!” pieteikumu. Savukārt, lai nodrošinātu MK noteikumu 31.punktā minēto prasību, Pašvaldība, kā projekta iesniedzējs, plāno piesaistīt projektam sadarbības partneri, kas ir, Alūksnes pašvaldība, tādejādi palielinot projekta iesnieguma kopējo attiecināmo finansējumu un nodrošinot, ka viena projekta iesnieguma minimālais kopējā attiecināmā finansējuma apmērs ir lielāks par 200 000,00 euro.

Projekta mērķis ir uzlabot vienlīdzīgu un savlaicīgu pieejamību veselības veicināšanas un slimību profilakses pakalpojumiem, nodrošinot vietējā mēroga veselības veicināšanas un slimību profilakses pasākumus. Projekta mērķa grupa ir visi Latvijas iedzīvotāji, īpaši nabadzības, sociālās un teritoriālās atstumtības riskam pakļautie iedzīvotāji, visās vecuma grupās. Projekta ietvaros ir atbalstāmi veselības veicināšanas un slimību profilakses pasākumi Latvijas iedzīvotājiem visos vecuma posmos un dažādām mērķa grupām, kas novērstu priekšlaicīgu mirstību, darba nespēju, veicinātu dzīves kvalitāti un uzlabotu iedzīvotāju veselībpratību šādās jomās - seksuālā un reproduktīvā veselība, atkarību mazināšana un profilakse, traumatisma mazināšana, psihiskā veselība, veselīgs uzturs, fiziskās aktivitātes, veselības veicināšana un slimību profilakses uzlabošana, prenatālās un agrīnās bērnības vecāku prasmju programmas.

Projekta “Esi vesels Bānīša zemē!” kopējās attiecināmās izmaksas plānotas 257 696,00 euro, no tām ESF+ finansējums 219 041,60 euro un valsts budžeta finansējums 38 654,40 euro. Savukārt Gulbenes novada pašvaldības projekta attiecināmās izmaksas plānotas 150 724,00 euro, no tām ESF+ finansējums 128 115,40 euro un valsts budžeta finansējums 22 608,60 euro.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos un, ņemot vērā Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības projekta “Esi vesels Bānīša zemē!” sagatavošanu un pieteikuma iesniegšanu Eiropas Sociālā fonda Plus 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” projektu iesniegumu atlasē.
2. Par projekta “Esi vesels Bānīša zemē!”  ieviešanu atbildīga ir Attīstības un iepirkumu nodaļas vadītāja.
3. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis